  Руслан Нуриахметов Майя Бывальцева Пичи Пурга ёросын «Здравоохранение» йӧскалык ӵектос улсын тямыс фельдшер-акушер пунктъёс пуктӥзы. Али ужась ФАП-ёс пӧлысь ньыльмосэзлэсь троссэ выльдыны кылдыӥз. Со сярысь Удмуртиысь тазалыкез утёнъя министерстволэн пресс-службаез ивортӥз. 2021-тӥ арын Кабыста, Бӧдья-Пуро (Сундуково), Ыбдэс, Карашур, Улӥ Кечол, Итэш, Курчум, Арлан гуртъёсын фельдшер-акушер пунктъёс лэсьтӥзы. « Выль пунктъёсы вань кулэ тӥрлык басьтэмын, та дыре ваньмыз ужало. Оглом ёросын 29 ФАП-ёс, озьыен, котькуд ньылетӥез выльдэмын шуыны луэ » Алексей Назаров, Пичи Пурга ёрос эмъюртысь валтӥсь эмчи Удмуртиысь кивалтэтлэн тӧроезлэн воштӥсез Эльвира Пинчук ёросэ вылыкуз ивортӥз, 2023-тӥ арын Норья черкогуртысь амбулаториын лэсьтӥськон чакламын. Оглом Удмуртиын «Здравоохранение» йӧскалык ӵектос улсын 87 выль фельдшер-акушер пунктъёс пуктӥзы. Та дыре элькунын 578 ФАП-ёс ужало. Тодэ вайытом, федерал программаос улсын Пичи Пурга ёрос эмъюртэ ньыль эмчиосты но одӥг эмсузэрез уже кутӥзы. Тегъёс: НатальяТойкина лэсьтӥськон йӧскалыкӵектосъёс Тазалык ПичиПурга Удмуртия  